open-index/open-wikipedia-markdown huggingface dataset:
Insha’Allah

**Insh'Allah**  (, «om Gud vil», også translitterert **insh Allah**), er et ofte brukt uttrykk i det arabiske språket. Det kan tolkes som tegn på islamsk fatalisme, men også som et tegn på ydmykhet; «uten Guds vilje kan mennesket ikke». I praksis brukes insha'Allah vanligvis for å uttrykke håp eller ønske om at en fremtidig hendelse skal inntreffe; «Hun vinner valget i morgen, insha'Allah». Selv om uttrykket brukes av både muslimer og ikke-muslimer, har det opphav i Koranen: 

Den islamske skriftlærde Ibn ʿAbbās tolket disse versene dithen at det må være obligatorisk for en muslim å legge til insha'Allah etter ethvert utsagn om hva hen ønsker å gjøre i fremtiden, og noen troende følger denne tolkningen også i dag.

Uttrykket kan også brukes for å unngå en ubehagelig sannhet, som en slags ansvarsfraskrivelse. Fremfor å si rett ut at noe nok ikke går bra, kan en legge saken i Guds hender ved å legge på insha'Allah. Norske sjøfolk som var vant med det spanske begrepet *hasta mañana* (*i morgen – kanskje*, eller – -) oppfattet «'nsch Ala» som et stort «kanskje – kanskje ikke» og var tilbøyelig til å beskrive områdene under ett, dvs. det meste syd for Biskaya, som «mañanaland» der alt tok lang tid, og ingen tok initiativ for å få noe gjort raskt. 

## I andre språk
Uttrykket har blitt tatt opp i spansk og portugisisk, henholdsvis som *ojalá* og *oxalá*; i begge språkene oppfattes det som et verdslig uttrykk som knyttes til et ønske om at noe må skje.

## Referanser
Grotting

**Grotting** er en sport eller fritidsaktivitet hvor man utforsker grotter. Personer som deltar i grotting kalles gjerne *grottere* eller *grotteutforskere*. I Norge er aktive grottere organisert i Norsk Grotteforbund, Norsk Grottedykkerforbund og/eller i en av lokalforeningene (Beiarn Grotteklubb, Rana Grotteklubb, Salten Grotteklubb). Det vitenskapelige studiet av grotter kalles speleologi.

## Eksterne lenker
* Norsk grotteforbund (NGF)
Diphyllostomatidae

* *Diphyllostoma fimbriata*
* *Diphyllostoma linsleyi*
* *Diphyllostoma nigricollis*

**Diphyllostomatidae** er en liten familie av biller med en meget begrenset utbredelse – de finnes bare i et område ved kysten av California. De hører til gruppen skarabider (Scarabaeoidea), og man kjenner tre arter. Nesten ingenting er kjent om biologien deres, og larvene er ukjente.

## Utseende
Middels store (5–9&nbsp;mm), slankbygde biller, brune til rødbrune uten metallglans, kroppen med lange, fine hår. Antennene er 10-leddete, rette (ikke knebøyde), hårete og ganske tykke, med en tre-leddet kølle. Fasettøynene er sterkt redusert hos hunnene, av normal form hos hannene. Kjevene (mandiblene) er store, flate og butte, og stikker noe ut foran hodet. Pannen er flat uten horn eller knøler. **Brystskjoldet** (pronotum) er sterkt hvelvet, ovalt på form sett ovenfra, uten markerte bakhjørner. **Dekkvingene** er ganske smale, tilsmalnende bakover, med svake punktstriper. Hannene har funksjonelle flygevinger, disse er sterkt redusert hos hunnene, som ikke kan fly. **Beina** er lange og ganske slanke (sammenlignet med andre skarabider), framleggene (tibiae) er kraftigere med butte pigger på utsiden. Mellom- og bakleggene har to lengdelister på utsiden. Føttene er fem-leddete, lange og ganske tynne. Larvene er ukjente.

## Levevis
Nesten ingenting er kjent om biologien til disse sjeldne billene. De er aktive om dagen, hannene flyr godt, men hunnene kan ikke fly. Sannsynligvis lever larvene i jorden som de fleste andre skarabider.
 
## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Diphyllostomatidae
***** Slekten *Diphyllostoma*
****** *Diphyllostoma fimbriata* (Fall, 1901)
****** *Diphyllostoma linsleyi* Fall, 1932
****** *Diphyllostoma nigricollis* (Fall, 1901)

## Eksterne lenker
* 
Jameson, M.L. og Ratcliffe, B.C. 2005. Diphyllostomatidae. Generic Guide to New World Scarabs (på engelsk, med bilde): http://www.unl.edu/museum/research/entomology/Guide/Scarabaeoidea/Diphyllostomatidae/Diphyllostomatidae-Overview/DiphyllostomatidaeO.html
Bidos

**Bidos**, også skrevet **biđos** eller **biđus**, er ei tradisjonell samisk kjøttsuppe med reinsdyrkjøtt og lite vann. Bidos er samenes nasjonalrett og benyttes som festmat. Ingrediensene er reinsdyrkjøtt fra lår eller bog, smør, hvetemel, gulrot, løk, potet, vann, salt og pepper.

## Referanser


## Eksterne lenker
* Oppskrift på matprat.no
Grünes Gewölbe

**Grünes Gewölbe** (Det Grønne Hvelvet) i Dresden i Tyskland er et museum som inneholder en av Europas største samlinger med skatter. Det er en del av Dresden slott, og ble i sin tid grunnlagt av August den sterke i 1723. Museet inneholder en stor samling objekter fra barokken til klassisismen. Navnet kommer av at det første rommet et grønnmalt. De siste årene har museet vært gjennom store ombygginger, og ble gjenåpnet 1. september 2006. Det kalles ofte en «walk-in skattekiste». Museet består av ni rom, der hvert rom har sitt eget tema. 

Under 2. verdenskrig ble tre av de ni rommene ødelagt av bomber, men skattene i museet var oppbevart trygt et annet sted. Russerne konfiskerte skattene i 1945, men ga dem tilbake i 1958, til DDR. 

En av de viktigste statuene i samlingen er *Maurer Med Smaragdplate* (Mohr mit Smaragdstufe), som ble lagd av Balthasar Permoser i 1724.

Samlingen består av til sammen over 4&nbsp;000 gjenstander. Ca. 1&nbsp;000 er i *Neues Grünes Gewölbe*, mens 3&nbsp;000 er i det opprinnelige *Grünes Gewölbe*.

## Eksterne lenker
* 

* Oversikt over de viktigste gjenstandene i museet, med bilder (tysk)
* Bilder fra tre rom, med informasjon (tysk)
* Artikkel i en tysk avis
André Le Nôtre

**André Le Nôtre** (født 12. mars 1613, død 15. september 1700) var en fransk landskapsarkitekt. Han var gartner for kong Ludvig XIV av Frankrike fra 1645 til 1700. Han var mest kjent for å ha lagd parken til Slottet i Versailles. 

Le Nôtre designet også mange andre hager og parker, blant annet Château de Chantilly, Slottet i Fontainebleau, Racconigi, Saint-Cloud, Saint-Germain-en-Laye og St. James's Park. Han samarbeidet også med Louis Le Vau og Charles Le Brun med parkene i Vaux-le-Vicomte. André Le Nôtres far, Jean Le Nôtre, var Ludvig XIIIs gartner.

## Referanser


## Eksterne lenker
* 
* André Le Nôtre
* Andre Le Notre – biografi
Information Builders

**Information Builders Inc** er et privateid amerikansk programvareselskap, med hovedkvarter i New York. Selskapet ble stiftet i 1975 av Gerald D. Cohen, Peter Mittelman og Martin B. Slagowitz og sammen med Microsoft, Apple, Oracle og SAS Institute er de et av de fem store amerikanske IT-selskapene fra midten av 70-tallet som fremdeles ledes av sine grunnleggere.

Information Builders er mest kjent for sine virksomhetsetterretnings-verktøy Focus og WebFOCUS. Etter over 25 år med rapporteringskompetanse fra alt av plattformer og systemer, etablerte man i 2001 iWay Software som er et heleid datterselskap og som fokuserer på systemintegrasjon og tjenesteorientert arkitektur.
Gruppen har en global tilstedeværelse med 47 egne kontorer og 26 nasjonale/regionale distributører. De har mer enn 1 700 ansatte på verdensbasis, og omsatte i 2004 for nesten 2 milliarder kroner.

## Referanser


## Eksterne lenker
* Information Builders 
* iWay Software
* InfoBuild Norge – nasjonal distributør
Finnbiff

**Finnbiff**, eller **reinskav**, er egentlig ikke en matrett i seg selv, men en ingrediens som består av strimla reinkjøtt. Man kan således hevde at finnbiff som rett kan lages på en rekke ulike måter, så lenge hovedingrediensen er strimla reinkjøtt som stekes. Finnbiff kan således brukes som hovedingrediens i ulike retter, for eksempel tradisjonell finnbiff, viltgryte, viltpanne og reinsdyrpaté m.m.

Trolig er finnbiff en urgammel måte å tilberede reinkjøtt på. Selve navnet gir assosiasjoner til samefolket, som kanskje også er opphavet til denne måten å kutte reinkjøtt på. Man kan tenke seg at ferskt reinkjøtt ble skåret i strimler og stekt over åpen varme og spist, kanskje til og med rått. Strimlingen av kjøttet har gjort behovet for mørning mindre, og er trolig en direkte årsak. En annen årsak til strimlig kan være hurtigere tørking og salting. Gjennom å strimle kjøttet ble det også lettere å ta i bruk mer nøyaktige porsjoner senere.
Bananrepublikk

**Bananrepublikk** er en nedsettende betegnelse brukt om flere små, politisk ustabile stater i Latin-Amerika, hvis økonomier er avhengige av en enkelt eksportvare, for eksempel bananer, jamfør «bananøkonomier». Underforstått vil bananrepublikker ofte være strengt klasseinndelte samfunn med en stor og fattig arbeiderklasse og en liten, herskende elite i politikken, næringslivet og militæret, som beriker seg på eksporten.

Uttrykket «bananrepublikk» ble først brukt av den amerikanske forfatteren O. Henry i boken *Cabbages and Kings* fra 1904, inspirert av forfatterens opplevelser i Honduras noen år tidligere. Uttrykket er første gang registrert brukt som lånord på norsk i 1967; det er også brukt på dansk og svensk.

## Se også
* Mislykket stat

## Referanser


## Eksterne lenker
*
Joachim Walltin

**Joachim Walltin** (født 25. juni 1974) er en norsk tidligere fotballspiller. Walltin var før han la opp midtbanespiller for Tromsø IL.

Joachim Walltin var frem til 2021 leder i NISOs styre. Fra 2021 er han leder av den europeiske delen av FIFPro.

Walltin har i tillegg til Tromsø spilt i klubber som Strindheim IL, SK Brann, Vålerenga IF og Moss FK.

## Referanser


## Eksterne lenker
*
Delmengde

En **delmengde** av en mengde B er i mengdelære en mengde A som er inneholdt fullt og helt i mengden B. Alle elementene i A er altså også elementer i B. Dette skrives A\subseteq B og A\subset B.

Enhver mengde er en delmengde av seg selv. B er en *ekte* delmengde dersom A inneholder elementer som ikke er i B.

Når A er en delmengde i B, så er B en overmengde.  Mengden av alle mulige delmengder til en mengde B kalles potensmengden til B.

## Formell definisjon
A er en delmengde til B hvis og bare hvis

:(\forall x \in B)(x \in A).

Siden alle elementer i A er inneholdt i A, så er A en delmengde av seg selv.  A er en ekte delmengde til B hvis og bare hvis

:(\forall x \in B)(x \in A) \text { og } (\exists z \in A)(z \notin B) .

## Notasjon

*Inklusjonsoperatoren* er en binær relasjon som brukes for å vise en delmengde:

:A \subset B.

I noen framstillinger brukes denne notasjonen både ved mengdelikhet A = B og for ekte delmengder. En ekte delmengde kan da vises med følgende notasjon, om enn lite brukt:

:A \varsubsetneq B

I andre framstillinger er notasjonen \subset reservert for ekte delmengder, og det generelle tilfellet skrives slik:

:A \subseteq B.

Denne siste skrivemåten er brukt i de videre eksemplene.   

For å vise at en mengde A *ikke* er en delmengde av B, kan en skrive

:A \nsubseteq B,

med eller uten likhetstegnet inkludert.

## Eksempler

Mengden A=\{a,b,c\} er en ekte delmengde av A=\{a,b,c,d,e,f\}.

Mengden av naturlige tall er en ekte delmengde av de rasjonale tallene, som igjen er en ekte delmengde av de reelle tallene.

Mengden av menn født i Oslo er en delmengde av mengden av alle som er født i Oslo.  

## Egenskaper

For en vilkårlig mengde A gjelder grunnleggende egenskaper:

:
\begin{alignat}{2}
 A &\subseteq A \\
 \neg (A &\subset A) \\
 \varnothing &\subseteq A 
\end{alignat}
.

Her er \varnothing den tomme mengden.  Siden en mengde er en delmengde av seg selv, så er inklusjonoperatoren \subseteq  en refleksiv binær relasjon.  Dersom B er en delmengde til A, så gjelder

:
\begin{alignat}{2}
 A \cup B &= A \\
 A \cap B &= B 
 \end{alignat}
. 
 
Inklusjonsoperatoren \subseteq  er antisymmetrisk, en egenskap som ofte brukes for å vise at to mengder er like: 

:A = B \ \Leftrightarrow \  ( A \subseteq B \text{ og } B \subseteq A ).
 
Operatoren er også transitiv:

:A \subseteq B \text{ og } B \subseteq C  \ \Rightarrow  A \subseteq C .

## Relaterte mengder

Når A er en delmengde i B, så er B en overmengde, men dette siste begrepet brukes ikke så ofte som delmengde. Notasjon for en overmengde er tilsvarende som for en delmengde:

:
\begin{alignat}{2}
B &\supset A \\
B &\supseteq A 
 \end{alignat}
. 

Mengden av alle mulige delmengder i en mengde B kalles potensmengden.  Hvis B = \lbrace a, b \rbrace, så er potensmengden gitt ved 

:\mathcal{P}(B) = \lbrace \varnothing, \lbrace a \rbrace, \lbrace b \rbrace,\lbrace a, b \rbrace \rbrace.

En partisjon er en inndeling av en mengde i disjunkte delmengder.

## Litteratur

*

*

## Referanser
Kirsten

**Kirsten** er dansk og norsk variant av kvinnenavnet *[[Kristine]]*, som har opprinnelse i det latinske kvinnenavnet *Christiana* som betyr «kristen», og det greske navnet *Christós* som er en gresk oversettelse av det hebraiske *masjach* () som betyr «salve».

## Utbredelse
*Kirsten* er kjent brukt i Denmark fra 1300-tallet. 
*Kirstenn* var et vanlig kvinnenavn i Norge på 1500-tallet. Det er 11 personer med navnet er nevnt i Norske Lensrekneskapsbøker 1548-1567.
*Kirsten* var et populært navn i Norge på 1700-tallet og igjen i 1930- og 1940-årene. 

I Danmark var navnet spesielt populært på jentebarn født på 1930-, 1940- og 1950-tallet.

I Danmark er *Kirsten* i dag det nest mest brukte kvinnenavnet, etter *[[Anne]]*. *Kirsten* er også et vanlig navn i Grønland, Nederland og Tyskland.

|}

## Kjente personer med navnet
* Kirsten Flagstad (1895&ndash;1962), norsk sopran
* Kirsten Sand (f. 1895), norsk arkitekt
* Kirsten Hansteen (1903&ndash;1974), norsk politiker og Norges første kvinnelige statsråd
* Kirsten Ohm (f. 1930), norsk skuespiller
* Kirsten Dene (f. 1940), tysk skuespiller
* Kirsten Engelstad (f. 1940), norsk forfatter
* Kirsten Thorup (f. 1942), dansk forfatter
* Kirsten Lehfeldt (f. 1945), dansk skuespiller
* Kirsten Salberg (f. 1947), norsk psykolog
* Kirsten Bråten Berg (f. 1950), norsk folkemusiker
* Kirsten Marie Bråten Berg (f. 1950), folkemusiker og sølvsmed
* Kirsten Kokkin (f. 1951), norsk billedhugger
* Kirsten Siggaard (f. 1954), dansk sanger og skuespiller
* Kirsten Wagle (f. 1956), norsk økonom
* Kirsten Heisig (f. 1961), tysk dommer og forfatter
* Kirsten Niehuus (f. 1962), tysk filmprodusent
* Kirsten Brosbøl (f. 1977), dansk politiker
* Kirsten Dunst (f. 1982), amerikansk skuespiller

### Oppdiktede personer
* Kirsten Giftekniv i skuespillet «Den forvandlede brudgom» av Ludvig Holberg

## Referanser


## Eksterne lenker
*
Kristen idrettskontakt

**Kristen Idrettskontakt** (KRIK) er en kristen ungdomsorganisasjon som har som formål om å «bevare, inspirere og vinne idrettsfolk til kristent liv både i idrettslag og menighet». KRIK ble startet i 1981 etter initiativ fra prest Kjell Markset (født 1958). KRIK er et lavterskeltilbud for tro og idrett. Hovedmålgruppen er ungdom i aldersgruppen 13-26 år. Samtidig har KRIK et sterkt økende og populært familiearbeid.

KRIK har per 2023 om lag  medlemmer i Norge og omtrent  medlemmer i KRIK Sverige per 2024. I november 2016 ble det også avholdt stiftelsesmøte for KRIK i Danmark. KRIK er et kontaktledd mellom kirke og idrettslag som arbeider på tvers av landegrenser, idrettsgrener, idrettsklubber, kirkegrenser, prestasjonsnivå og alder. KRIK har per 2023 over 300 aktive lokallag der deltakerne møtes til trening og andakt. I tillegg arrangerer KRIK ulike leirer, arrangementer og kurs for aldersgruppen 13-30 år. I løpet av et år har KRIK over  deltakere og ledere på leir.  

Idrettsutøvere som Andreas Håtveit, Astrid Uhrenholdt Jacobsen, Rune Bratseth, Ezinne Okparaebo, Johan Remen Evensen og Melissa Wiik har fremstått som profiler for KRIK. I 2002 mottok KRIK Brobyggerprisen og i 2005 Petter Dass-prisen for sitt arbeid.

## Organisasjon
Organisasjonen har 20 ansatte per 2023, samt flere deltidsansatte ute i distriktene. Hovedkontoret er lokalisert på Ullevaal Stadion i Oslo. Administrasjonen står for den daglige driften av organisasjonen, og legger til rette for høy frivillig aktivitet i organisasjonen. Landsstyret forvalter KRIKs midler og setter opp langtidsplaner. Øverst er generalforsamlingen som møtes én gang i året.

## Arrangement
I løpet av et år arrangerer KRIK utallige små og store arrangementer – med godt over 25 000 aktivitetsdøgn totalt. De fire største leirene er EXPLORE, konfACTION, ACTION og ARENA. EXPLORE er KRIKs egen nyttårsleir som årlig samler over 1000 deltakere i alderen 14-19 år. Leiren arrangeres i Håkons Hall på Lillehammer. I 2024 fyller EXPLORE 20 år siden oppstart. KonfACTION er KRIK sin egen konfirmantleir, og trekker til seg konfirmanter fra hele landet til leirer arrangert rundt i norge. ACTION arrangeres hver sommer i Bø i Telemark. Leiren er for ungdommer mellom 14 - 17 år. ARENA avslutter KRIK-sommeren og er for ungdommer i alderen 16 - 20 år. Leiren arrangeres på Bibelskolen i Grimstad. 

## Studier
KRIK-linjer: En rekke folkehøgskoler, bibelskoler og videregående skoler i Norge tilbyr i dag KRIK-linjer av ulik art. Disse tilbys ved Sagavoll Folkehøgskole, Nordfjord folkehøgskule, Bildøy Bibelskole, Ansgar Bibelskole og Stavern folkehøyskole, Fjellhaug Bibelskole, Hurdal Verk Folkehøgskole, Øya videregående skole og Vestborg videregående skole.

## Referanser


## Eksterne lenker
* www.krik.no – hjemmeside
* EXPLORE
* konfACTION
* ACTION
* ARENA
* Nettbutikk
Valerij Gazzajev

**Valerij Georgijevitsj Gazzajev** (russisk: Валерий Георгиевич Газзаев, ossetisk: Гӕззаты Георгийы фырт Валерæ - *Gæzzæty Georgijy Fyrt Valeræ*, ) er president for det russiske fotballaget Alania (Vladikavkaz). Han har spilt fotball før, og da spilte han spiss på disse lagene: FC Spartak Vladikavkaz, FC SKA Rostov-on-Don, Lokomotiv Moskva, Dynamo Moskva og FC Dinamo Tbilisi. Han har spilt åtte kamper og scoret fire mål for .

## Referanser


## Eksterne lenker
*
Marie Byrd Land

**Marie Byrd Land** er den delen av Antarktis som ligger øst for Rossbarrieren og Rosshavet og sør for Stillehavet, og strekker seg østover til Ellsworth Land. Innbefatningen av området mellom Rockefellerplatået og Eights Coast i øst er basert på den ledende rollen kontreadmiral Richard E. Byrd hadde i utforskningen av området.

Navnet ble først benyttet av Byrd i 1929, til ære for hans kone, om den nordvestligste delen av området, det vil si den delen som ble utforsket det året.

Som en følge av den avsidesliggende beliggenheten, selv etter antarktiske forhold, er mesteparten av Marie Byrd Land ikke blitt gjort krav på av noen stat, noe som gjør det til det største ingenmannsland på jorden.

## Referanser
Slåttonn

**Slåttonn**, eller **slått** (bestemt form **slåtta** eller **slåtten**) er navn på perioden når bøndene slår graset. Navnet kommer av norrønt *sláttr* (å slå) og *[[onn]]*, for et årvisst arbeid og anstrengelse i landbruket. Tradisjonelt ble graset slått med ljå og tørket på hesjer, men i dag benyttes slåmaskin og graset blir vanligvis enten tørket til høy, presset til rundballer, eller lagt i silo. Slåttonn omtales også mer spesifikt som *høyonn*, eller *siloslått*. Vanligvis slår man graset to ganger i året; en gang på forsommeren – *førsteslåtten*, og en gang på sensommeren – *andreslåtten*.

I Norge var det til tidlig på 1900-tallet vanlig å slå gress også i utmarken og tørke det til høy for vinteren. Der det var store avstander til utmarkslåtten var det vanlig at slåttefolket bodde i utmarken under i slåttonnen. I tillegg til løer for høyet var det der reist små beboelseshus. Utmarksslått tok slutt på 1950-tallet. Der høyet ble tørket på faststående hesjer ble disse vanligvis reparert mellom våronn og slåttonn. På Voss ble den beste slåtten (eng ved husene) tatt først og «skrapslåtten» sist. Der slåttonnen varte lenge kunne hesjene tømmes og fylles flere ganger. I sol og god tørke ble høyet også tørket «flatt» og vendt manuelt med rive. Da slåtten ble utført med håndkraft var ljå (langorv med to håndtak og stuttorv med bare skaft) og rive de viktigste redskapene. Bryne og slipestein var viktig på alle gårder. Stuttorv ble særlig brukt på steinete og ujevn mark. På Voss ble vogner med hjul tatt i bruk i siste halvdel av 1800-tallet, før den tid ble høyet fraktet med sleder med meier av treverk. I bratt terreng ble høyet surret sammen i baller på opp mot 100 kg og kastet utfor berget, eller det ble båret på ryggen. På Voss kom slåmaskin i bruk fra 1889 og de fleste gårder hadde slåmaskin omkring 1920, de bratteste gårdene fikk slåmaskin omkring 1950.

I Rauland ble tiden mellom våronn og slåttonn kalt «hobbale» eller «hobbade».

## Se også

* Våronn
* Skuronn
* Skurtresker
* Ljå 
* Sigd
* Slåmaskin
* Gressklipper
* Kniv
* Høy
* Norges kulturlandskap

## Referanser


## Eksterne lenker
*
Kurt Browning

**Kurt Browning** (født 18. juni 1966 i Alberta, Canada)  kunstløper som var den første til å utføre et kvadrupelt hopp – en kvadrupel toe-loop under VM i Budapest i 1988. 

Han var fire ganger verdensmester, og deltok i tre olympiske leker: Calgary (1988), Albertville (1992), og Lillehammer (1994). Til tross for sitt store talent, vant han aldri olympisk gull. Etter å ha avsluttet amatørkarrieren i 1994, deltok han i en rekke isshow og profesjonelle verdensmesterskap. Browning huskes mest av alt for sitt særdeles gode fotarbeid og gode koreografi. Han jobber nå selv som koreograf og er mannen bak Carolina Kostners friløp som ga henne bronsemedalje under Europamesterskapet i 2006.

## VM-medaljer
* VM 1989 –  **Gull** i kunstløp, single menn
* VM 1990 –  **Gull** i kunstløp, single menn
* VM 1991 –  **Gull** i kunstløp, single menn
* VM 1993 –  **Gull** i kunstløp, single menn
* VM 1992 –  Sølv i kunstløp, single menn

## Referanser


## Eksterne lenker
*
Jungel

En **jungel** er en tett skog i et varmt klima, slik som tropisk regnskog. Navnet stammer fra sanskrit *jangala*. Rundt 6% av jordens landmasse klassifiseres som jungel. Jungler er viktige for å bevare jordens økosystem; rundt 57 % av alle artene på jorden lever i jungler.

Ordet jungel brukes bl.a. i mange språk på det indiske subkontinent, og betegner en tropisk regnskog eller en sumpskog. Ikke alle skoger som blir kalt jungler er regnskoger; mange vil bruke ordet jungel om skogene i det nordlige Thailand eller det sydlige Guangdong i Kina, som i vitenskapelig forstand betegnes som monsunskoger og ikke som regnskoger.

## Etymologi
Ordet «jungel» stammer fra sanskrit-ordet *Jangla* (sanskrit: जङ्गल), som betyr ubrukt land. Selv om sanskritordet refererer til tørt land, har det vært antydet at en engelsk-indisk tolkning førte til dens bibetydning som et tett «flettet område», mens andre har hevdet at det er et begrep på urdu som refererer til *skog.* Begrepet er utbredt i mange språk på det indiske subkontinent, og det iranske platået, der det vanligvis brukes til å referere til plantevekst som erstatter urskog eller til tropisk regnskog som tar over udyrkede eller forlatte områder.

## Referanser


## Eksterne lenker
*
Appapillai Amirthalingam

**Appapillai Amirthalingam** (født 27. august 1927, død 13. juli 1989) var en tamilsk politiker fra Sri Lanka som støttet separatistbevegelsen i de tamilske områdene i landet.

Da S.J.V. Chelvanayakam døde i 1977 ble Amirthalingam leder av TULF (Tamil United Liberation Front) og ved valget samme år ledet han TULF til dets beste valgresultat noensinne, og partiet ble det lankesiske parlamentets offisielle opposisjon.

I sin periode som leder av TULF var Amirthalingam under sterkt press fra unge militante tamiler som anså parlamentarisk arbeid som nyttesløst og var av den mening at kun væpnet kamp kunne vinne det nødvendige selvstyre. Amirthalingam ble samtidig av den singalesiske majoriteten beskyldt for å støtte terrorangrep de samme militante unge utførte.

Etter Black July massakrene i 1983 ble TULF forbudt av myndighetene samtidig som kampen mellom regjeringen og de militante, spesielt LTTE stadig økte. Amirthalingam støttet den indiske intervensjonen i 1987 og en forhandlingsløsning på konflikten. Det er antatt at LTTE bestemte seg for å likvidere han grunnet dette.

## Eksterne lenker
* Appapillai Amirthalingam, fra Tamilnation (engelsk)
* Neutralisation of Tamil moderates in SL – fra Hindustan Times (engelsk)
Kåre Conradi

**Kåre Conradi** (født 1972) er en norsk skuespiller. Han er utdannet ved Statens teaterhøgskole og London Academy of Music and Dramatic Art i London. 

Han har medvirket i bl.a. ''West Side Story'' («Tony»), *[[Hamlet]]* (tittelrollen), *Karusell*, *I hired a contract killer*, *Stones in his pockets* og *Skyggen og Pianisten*. Conradi var blant de kunstneriske lederne for Torshovteatret 2000-2003. Han spilte Håkon Håkonsen i *[[Kongs-Emnerne]]* på Det Kgl. Teater i København. I 2003 fikk Conradi bl.a. tildelt Radioteatrets Blå fugl for Henrik Ibsens ''Kjærlighedens Komedie''. Han spilte «Higgins» i ''My Fair Lady'' i 2003. Conradi vant Radioteatrets ærespris i 2007 for sin rolle som «Falk» i *Kjærlighedens Komedie*. I 2006 hadde han en rolle i TV-serien *[[Gutta Boys]]*. 

I 2016 vant han Heddaprisen for beste mannlige skuespiller for rollen som Richard III i *Richard III* av Shakespeare.

Kåre Conradi var forlovet med Marian Aas Hansen i åtte år, men forlovelsen ble brutt våren 2007. Lene Marlin flyttet til London sommeren 2008 etter å ha bodd en tid i Oslo, og bekreftet i et intervju med *[[Dagbladet]]* i august 2008 at hun og Conradi var samboere. Paret forlovet seg rett før jul 2013. I 2020 fikk de en datter.

Kåre Conradi var forlover for Ari Behn da sistnevnte giftet seg med prinsesse Märtha Louise i Nidarosdomen 24. mai 2002. Han er også fadder for deres eldste datter, Maud Angelica.

Han er sønn til sangeren Fredrik Conradi.
 
## Filmografi
*  *[[Den første julen i Skomakergata]]* (film), Skomaker Andersen
*  *[[Aldri voksen (TV-serie)|Aldri voksen]]* (TV-serie), Sondre
*  *[[Månelyst i Flåklypa]]* (film), Frimand Pløsen
*  *[[Coco (film)|Coco]]* (film), Ernesto de la Cruz
*  *[[Vikingane (TV-serie)|Vikingane]]*, høvding Orm
*  *[[Solan og Ludvig - Herfra til Flåklypa]]* (film), Frimand Pløsen
*  *[[Haram (film)|Haram]]* (film)
*  *[[Solan og Ludvig – Jul i Flåklypa]]* (film), Frimand Pløsen
*  *[[Erobreren (TV-serie)|Erobreren]]* (TV-serie), Jonas Wergeland
*  *[[Kong Curling]]* (film), Stefan Ravndal
*  *[[Svik (film)|Svik]]* (film), Svein Nordanger
*  *[[Kodenavn Hunter]]* (TV-serie), Øystein Sæther
*  *[[Den siste revejakta]]* (film), Glenn
*  *[[Wide Blue Yonder]]* (etterproduksjon), Ben
*  *[[Gutta Boys]]* (TV-miniserie), Bjørn Tores far
*  *[[37 og et halvt]]* (film), Sigurd
*  *[[SMS - sju magiske sirkler]]* (TV-serie), Morten
*  *[[Spirit – Hingsten fra Cimarron]]* (film), som Spirit og Forteller
*  *[[Katteprinsen]]* (film), som prins Luna
*  *[[Tiden før Tim]]* (TV-serie – ukjent antall episoder)
*  *[[Fjortis]]* (TV-serie), klasseforestander
*  *[[Sofies verden (film og TV-serie)|Sofies verden]]* (film og TV), Hamlet
*  *[[1732 Høtten]]* (film), Finken Hartmann
*  *[[Salige er de som tørster]]* (film), Henriksen
*  *[[Blind gudinne]]* (TV), Erik Henriksen
*  *[[Dag 1]]*, Jonas
*  *[[Hotell Oslo]]*, (TV-miniserie) Kjetil

## Referanser


## Eksterne lenker
*  
* Kåre Conradi på Filmweb
Lonely Hearts Killers

***Lonely Hearts Killers*** er en amerikansk spenningsfilm fra 2006, regissert og skrevet av Todd Robinson. Filmen er basert på den sanne historien til Martha Beck og Raymond Fernandez, de notoriske «Lonely Hearts Killers» fra 1940-tallet.

## Handling
Politidetektiven Elmer C. Robinson sliter etter at kona begikk selvmord, og legger litt mer enn strengt tatt nødvendig i jakten på sjarmør og svindler Raymond Fernandez. Fernandez reiser sammen med sin medsammensvorne Martha Beck rundt i USA og svindler ensomme krigsenker, for deretter og ta livet av dem på bestialsk vis. 

## Skuespillere
* John Travolta som Elmer C. Robinson
* James Gandolfini som etterforsker Charles Hildebrandt
* Jared Leto som Raymond Martinez Fernandez
* Salma Hayek som Martha Jule Beck
* Dagmara Domińczyk som Delphine Downing
* Bailee Madison som Rainelle Downing
* Laura Dern som Rene
* Scott Caan som etterforsker Reilly

## Eksterne lenker
* 
*
Devold

**Devold** er et norsk gards- og slektsnavn. En opprinnelse til slektsnavnet (firma O.A. Devold) er gården Devold nederst i Romsdalen, Rauma kommune.

Personer med **Devold** som etternavn:
*Ole Andreas Devold, Industribygger
*Simon Flem Devold, forfatter, journalist og jazz-klarinettist
*Kristin Krohn Devold, tidl. Stortingsrepresentant, Forsvarsminister, generalsekretær i Den Norske Turistforening
*Finn Devold, norsk forsker innen meteorologi og marinbiologi
*Hallvard Ophuus Devold, norsk fangstmann, meteorolog og oppdagelsesreisende i polare områder
*Harald Devold, musiker
*Leiv Igor Devold, filmregissør, førsteamanuensis
*Magnus Devold, komiker.

Andre betydninger:
*O.A. Devolds Sønner, tekstilbedrift i Langevåg
*Devold, gård i Rauma kommune og åsted for Romsdalsmarkedet
*Devoldnuten, fjell i Antarktis
* Devoldvillaen, en fredet bygning i Ålesund.

## Referanser


## Eksterne lenker
*
Kunstart

**Kunstart** er en måte å systematisere kunsten som uttrykksform. Kunstarter omfatter det kunstneriske og kreative. Det kan være vanskelig å skille mellom kunstarter og medier. Mediebegrepet omfatter det tekniske og kommunikative, mens kunstartbegrepet omfatter det kunstneriske og kreative. Tegneserier er karakterisert som enten eller både et medium og en kunstart.

## Definisjon
Kunst betraktes som ulike praksiser eller gjenstander utført av mennesker med særlig dyktighet, kreativitet og fantasi på tvers av kulturer og historie, sett på som en gruppe. Disse aktivitetene omfatter maleri, skulptur, musikk, teater, litteratur og mer. Kunst refererer til måten å gjøre på eller bruke menneskelige kreative ferdigheter på, eksempelvis i visuell form.

## Inndeling
Kunstartene er forsøkt inndelt på denne måten:

* Den første kunstart: Skulptur 
* Den andre kunstart: Malerkunst
* Den tredje kunstart: Musikk
* Den fjerde kunstart: Litteratur
* Den femte kunstart: Dans og ballett 
* Den sjette kunstart: Drama, opera, scenekunst
* Den sjuende kunstart: Film og animasjon 
* Den åttende kunstart: Radio-produksjoner 
* Den niende kunstart: Tegneserier
* Den tiende kunstart: Fotografi 
* Den ellevte kunstart: TV-produksjoner 
* Den tolvte kunstart: Grafisk kunst, gravering, tegning, mosaikk, typografi 
* Den trettende kunstart: Arkitektur, landskapsarkitektur, hagekunst, by- og regionutforming 
* Den fjortende kunstart: Brukskunst, industriell kunst, industrielt design 
* Den femtende kunstart: Videokunst, musikkvideo 
* Den sekstende kunstart: Videospill
* Den syttende kunstart: Rollespill

## Referanser


## Litteratur
* Adajian, Thomas (2022): «The Definition of Art», *The Stanford Encyclopedia of Philosophy*. Metaphysics Research Lab, Stanford University.
* Fernandez, Angel (30. april 2024): «The Importance of Art», *Tarrant County College District*.

## Eksterne lenker
*
Dalane videregående skole

**Dalane videregående skole** er en videregående skole i Egersund. Skolen har linjer for Studiespesialiserende fag, Service og samferdsel, Helse- og sosialfag, Teknikk og industriell produksjon, Bygg- og anleggsteknikk, Elektrofag og Design og håndverk. Rektor er Tor-Magne Rotevatn.

Skolen er demonstrasjonsskole for «Dalanemodellen» som har PILOT som ryggrad: Prosjekt i Innovasjon, Læring, Organisering og Teknologi. I 2017 har skolen rundt 700 elever og 130 ansatte og tilbyr et vidt spekter videregående undervisning.

## Historikk
1. januar 1990 ble tre videregående skoler i Dalane samlet til en skole under navnet Dalane videregående skole. De tidligere skolene Eigersund videregående skole, Dalheim videregående skole og Dalane videregående skole gikk inn i den nye skolen, som ble etablert på Lagård. Ved etableringen var den fylkets største videregående skole med over 600 elever.

## Referanser


## Eksterne lenker
* Dalane videregående skoles nettsted
Rancid

**Rancid** er et amerikansk punk rock-band som ble stiftet i 1991 i Berkeley, California.

Bandet ble dannet av Tim Armstrong, Matt Freeman, etter bandet Operation Ivy ble oppløst, og de fikk med seg trommeslager Brett Reed, som forlot bandet i 2006, men ble erstattet av Branden Steineckert. Lars Fredriksen ble med i Rancid i 1993 da bandet lette etter en andregitarist.

## Medlemmer

*Tim Armstrong: vokal, gitar (1991-)
*Lars Frederiksen: vokal, gitar (1993-)
*Matt Freeman: bass (1991-)
*Branden Steineckert: trommer (2006-)

## Diskografi

### Studioalbum

## Eksterne lenker
* 
* 
* 
*
Volatilitet

::*Flere betydninger*:  Innen termodynamikk er *volatilitet* tendensen som et stoff har til å fordampe.

**Volatilitet** er et begrep fra finansverdenen som brukes om usikkerhet i kursen for aksjer og andre finansielle instrumenter. Det uttrykker hvor mye prisen på en aksje svinger/varierer over tid sammenliknet med en annen indeks. Jo mer aksjens verdi endres sammenliknet med indeksen (på børsen hvor aksjen er notert), desto høyere er aksjens volatilitet. 

Den norske børsen har en høy volatilitetsverdi, fordi den svinger kraftigere opp og ned enn det andre mer stabile markeder gjør. Svingningene på Oslo Børs skyldes ofte endringer i oljepris, dollarkurs og rentenivå hjemme og globalt og den generelle økonomiske utviklingen i verden.

Volatilitet er også et statistisk mål for svingningene i en tidsserie.

## Matematisk definisjon

Den årlige volatiliteten \sigma er standardavviket \sigma av instrumentets logaritmiske avkastning i et år.

Den generaliserte volatiliteten \sigma_T for et tidsspenn T i år er uttrykt som:

\sigma_T = \sigma \sqrt{T}.

For eksempel: Dersom den daglige logaritmiske avkastningen av en aksje har et standardavvik på 0.01 og det er 252 handelsdager i et år, er tidsperioden av avkastningen 1/252 og den årlige volatiliteten er

\sigma = {\sigma_{SA}\over\sqrt{P}},

\sigma = {0.01 \over \sqrt{1/252}} = 0.1587.

Den månedlige volatiliteten (f.eks., T = 1/12 av et år) blir

\sigma_{mnd} = 0.1587 \sqrt{1/12} = 0.0458.

## Referanser
Nordkinnhalvøya

**Nordkinnhalvøya**, tidligere kalt *Nordkynhalvøya* (nordsamisk: *Čorgašnjárga*; finsk: *Nordkinnin niemimaa*), er ei halvøy i Gamvik og Lebesby kommuner i Finnmark. Halvøya ligger mellom Tanafjorden i øst og Laksefjorden i vest og er bare knyttet til resten av fastlandet med det smale Hopseidet.

De viktigste tettstedene på Nordkinnhalvøya er Kjøllefjord, Gamvik og Mehamn. Høyeste punkt på Nordkinnhalvøya er Storvarden på Sandfjellet, på 486 meter over havet. Lengst nord på halvøya er Kinnarodden, som er det nordligste punktet på fastlandet i Norge og Europa. Nord for Gamvik ligger Slettnes fyr, som er verdens nordligste fastlandsfyr.

Kommunikasjonsmessig er Nordkinnhalvøya knyttet til resten av veinettet med fylkesvei 888, som ble åpnet i 1989. Mehamn og Kjøllefjord har anløp av hurtigruta, og Mehamn har flyplass som betjenes av Widerøe.

## Referanser




## Eksterne lenker
*
Smoke on the Water

«**Smoke on the Water**» er en sang av den engelske hard rock-gruppen Deep Purple, skrevet av bandet i desember 1971 og utgitt på albumet *[[Machine Head]]* i 1972. Sangen er en av bandets mest kjente sanger, og gitarriffet, som spilles av Ritchie Blackmore, er et av rockens mest kjente.

## Historien bak
Bandet dro i desember 1971 til Montreux for å spille inn albumet. Kvelden før opptakene skulle starte holdt Frank Zappa konsert i Montreux Kasino, hvor de skulle spille inn *[[Machine Head]]*. I løpet av konserten tok bygningen fyr og brant ned til grunnen. Bandet ble derfor nødt til å finne seg et annet innspillingssted og  endte med å leie Grand Hotel som var stengt for vinteren. Her satte de opp et mobilt studio og gjorde opptakene. Musikken til «Smoke on the Water» var allerede spilt inn på et lokalt teater i Montreux sentrum, der politiet jagde dem vekk på grunn av lydnivået. Brannen skapte så mye problemer at de brukte historien i teksten til sangen. Gitarsolo og vokalspor ble spilt inn på hotellet. Sangens tittel viser til røyken som etterhvert la seg utover Genfersjøen.

*Funky Claude* er hedret i sangen. Da kasinoet begynte å brenne, var det mange som trodde de kunne gjemme seg i kjelleren, men Claude visste bedre og fikk hentet dem ut... Claude Nobs er mannen som startet Montreux Jazz Festival 1967, og drev den til han døde i 2013.

## Singel
«Smoke on the Water» ble først bare sett på som et vanlig albumspor da *[[Machine Head]]* kom ut i mars 1972, og først i mai 1973 ble sangen utgitt på singel i USA, i en forkortet utgave. Den ble en stor slager, og førte til at både *[[Machine Head]]* og *[[Made in Japan]]* kom høyt på listene både i USA og Canada, sommeren 1973. Samtidig var det allerede klart at både Ian Gillan og Roger Glover sluttet i Deep Purple

## Konsertfremføringer
Siden utgivelsen i 1972 har sangen blitt spilt på samtlige av bandets konserter. Den meste kjente er fra konsertalbumet *[[Made in Japan]]*, utgitt i desember 1972.

Da David Coverdale tok over som Deep Purples vokalist, mente han at teksten var så personlig at han endret litt på den. Han sang «*They* all came out to Montreux» i stedet for «*We* all came out to Montreux». Dessuten ble det siste verset erstattet med en reprise av det første verset.

## Alternative versjoner
På 25-årsjubileumsutgivelsen fra 1997 finnes det en Roger Glover Remix-versjon som er 6 minutter og 18 sekunder lang. Denne versjonen inneholder en annen gitarsolo enn originalmiksen, og har en 38 sekunder lengre avslutning, der Ian Gillan roper «Break a leg, Frank» (lykke til, Frank). Zappa ble dyttet ned av scenen under en konsert i London en uke etter brannen i Montreux, og måtte bruke rullestol i flere måneder.

## Besetning
;Deep Purple
*Ritchie Blackmore: elektrisk gitar
*Ian Gillan: vokal
*Roger Glover: bass
*Jon Lord: hammondorgel
*Ian Paice: trommer

## Referanser
Norge – Israels beste venn

***Norge – Israels beste venn: norsk Midtøsten-politikk 1949-56*** er ei bok fra 1996 skrevet av forsker og historiker Hilde Henriksen Waage.

Waage drøfter norsk Midtøsten-politikk i 1940- og 1950-årene og viser hvordan standpunktene til konflikten mellom jøder og arabere ble dannet og hva det var som påvirket utformingen av politikken. Waage drøfter hvordan den norske regjering og Arbeiderpartiet måtte forholde seg til engasjerte og pågående Israel-aktivister, som også var innblandet i hemmelige britiske krigsplaner forut for Suez-krisen i 1956.

## Se også
* Norges forhold til Israel

## Eksterne lenker
* ''Norge – Israels beste venn'', Universitetsforl., 1996 - tilgang for norske IP-adresser
* Norge - Israels beste venn, artikkel hos Norgeshistorie.no
Norsjø–Skienkanalen

**Norsjø–Skienkanalen** (**NSK**) er den eldste og lavestliggende kanalen som sammen med Bandak–Norsjøkanalen utgjør Telemarkskanalen. Kanalen ligger i Skiensvassdragets hovedgren og gir en forbindelse fra Heddalsvatnet via Saua, Norsjø, Farelva/Meierelva og Hjellevannet til Bryggevannet i Skienselva. Den naturlige vannveien mellom Heddalsvatnet og Norsjø omtales ofte som **«Østkanalen»**, selv om den ikke er en menneskeskapt kanal. Kanalen ble bygget mellom 1854 og 1861 og har to sluseanlegg med til sammen fire slusekamre og to flomkamre med en total høydeforskjell på 15 meter opp til Norsjø, med ytterligere én høydemeter via vannveien opp til Heddalsvatnet. Den kanaliserte strekningen langs Farelva og Meierelva er på 6–7&nbsp;km, mens den totale transportstrekningen mellom Notodden i enden av Heddalsvatnet i nord og Skien ved Skienselva i sør er på 60&nbsp;km. Bandak–Norsjøkanalen grener ut fra NSK ved Norsjø og gir en transportstrekning mellom Dalen og Skien på 100&nbsp;km.

Fra kanalens åpning og flere tiår framover var den hovedtransportåren mellom Øvre Telemark og Grenland, og fram til Bratsbergbanen ble åpnet i 1917 var den også den eneste transporveien ut til kysten for industrien på Notodden og Rjukan. Passasjertrafikken med rutebåt ble lagt ned i 1956, mens godstrafikken holdt på helt til 1980-årene, tømmerfløtingen helt til 2005. I 1962 ble det startet sesongbasert turisttrafikk på den nedre delen i forbindelse med Bandak–Norsjøkanalen, mens det siden 1980-årene også har vært turisttrafikk på Østkanalen.

## Se også

* Skien sluse
* Løveid sluser

## Referanser



## Litteratur
* 
*
Tony Moore

**Toony Moore** spilte på keyboard i heavy-metalbandet Iron Maiden i bandets oppstartfase. Men han forlot det i 1977 og jobbet med forskjellige band. Han ble først kjent i 1986 med bandet Cutting Crew, som hadde en hit med sangen *(I Just) Died In Your Arms Tonight*. Han produserte og skrev sanger til debutalbumet til argentinske Marie Claire D'Ubaldo. Det solgte 250 000 album. I 2005 gav han så ut sitt eget soloalbum *Perfect & Beautiful*.

Parallelt med sangkarrieren startet han i 1997 The Kashmir Klub i London. Klubben har lagt stor vekt på god musikk og har hatt verdensstjerner på scenen. Noen av de som har besøkt klubben, er  Damien Rice, Tom Baxter, Lucie Silvas og KT Tunstall. Det har også vært uannonserte opptredener av Sheryl Crow, Dave Stewart, Fleetwood Mac, Nik Kershaw, Rick Astley og mange andre på klubben. Men den ble stengt i 2003 da bygningen skulle rehabiliteres.  

## Referanser


## Eksterne lenker
*
Harper’s Bazaar

***Harper's Bazaar*** er et amerikansk motemagasin. Det fikk sitt eget opplag i Storbritannia i 1970. Det blir nå gitt ut i 19 land, inkludert Russland, Tyrkia og Japan.

## Referanser


## Eksterne lenker
*
Senior-senator

**Senior-senator** og **junior-senator** er navn som ofte benyttes i amerikanske medier til å beskrive amerikanske senatorer; den av de to senatorer fra en delstat som har lengst (uavbrutt) ansiennitet har hevd på å bli referert til som «senior» senator, og den andre blir referert til som «junior» senator. Hvis begge er innvalgt samtidig (for eksempel én i et ordinært valg og den andre samtidig for å fylle plassen etter en senator som har fratrådt sitt verv), vil den som velges for en full periode være senior.

Det er ingen nedfelte forskjeller i rettigheter eller makt, selv om senatets regler gir mer makt til senatorer med lenger ansiennitet. Generelt sett vil senior-senatorer ha mer makt, men det å være medlem av majoritetspartiet er likevel en viktigere fordel enn å være senior.  

Noen av frynsegodene ved ansiennitetsfordel i USAs senat:

* Senatorer gis forskjellsbehandling ved tildeling av komitéplasser basert på ansiennitet. Selv om komitéleder er en valgt stilling, blir vervet tradisjonelt gitt til den senatoren i komitéen fra majoritetspartiet som har lengst ansiennitet. «Ranking member» (fremstående medlem, også kalt viseformann i enkelte spesialkomitéer) i en komité følger deretter og er den senatoren fra minoritetspartiet med lengst ansiennitet.
* Den senior-senator fra majoritetspartiet med samlet lengst ansiennitet blir vanligvis utpekt til president ''pro tempore'' som primært er en ærestittel men rangerer som nummer tre i rekkefølgen til å tre inn i vervet som USAs president, etter visepresidenten og Speaker of the House.
* Større ansiennitet gjør det mulig for en senator å velge seg en pult lenger foran i senatskammeret.

Lenger ansiennitet medfører tradisjonelt større innflytelse. Som en følge av det er det nokså vanskelig for de medlemmer med kort ansiennitet i begge kongressforsamlingene å ha særlig stor innflytelse på den politikk som føres.

## Eksterne lenker
*
Gunnar Fougner

**Gunnar Fougner** (født 5. januar 1911 på Lillehammer, død 20. oktober 1995 samme sted) var en arkitekt som blant annet tegnet Handelens og håndverkets hus på Lillehammer (nåværende rådhus), og tegnet sammen med Einar Myklebust Munchmuseet på Tøyen i Oslo og Odontologisk institutt på Årstadvollen i Bergen (1963). Fougner var aktiv motstandsmann under andre verdenskrig. 

## Andre verdenskrig

Fougner forlot Norge om bord på MK «Traust» som gikk ut fra Utvær i Solund i juli 1940. Sammen med ham var også Ruben Langmo, som returnerte til Shetland etter sabotasjeoppdrag i Norge. I Storbritannia ble Fougner rekruttert til en norsk gruppe med spesialsoldater. Da Kompani Linge ble startet, ble han med der. Fram til 1942 utførte Fougner flere turer til Norge på oppdrag for SOE, blant annet til Nord-Norge.  

Senere var han med i Shetlandsgjengen, som fraktet flyktninger og motstandsmenn fra Norge til Shetland, og agenter og forsyninger andre veien. I 1943 var Fougner med på å danne en filmgruppe for det norske pressekontoret i Sverige.

Under frigjøringen var han med som fotograf i en gruppe ledet av major Leiv Kreyberg i Forsvarets sanitet, som ledet frigjøringen av de allierte krigsfangene i Nord-Norge. Gunvor Galtung Haavik var også med i gruppen som tolk. Da Haavik senere ble tiltalt for spionasje, brukte pressen flere bilder av henne da hun arbeidet som tolk i fangeleirene. Fougner hadde tatt flere av disse bildene.

## Etter krigen
Fougner flyttet til Lillehammer og startet i 1953 arkitektkontor sammen med Einar Myklebust.

## Se også
* Fougner (slekt)

## Referanser


## Litteratur
*
Vaux-le-Vicomte

**Château de Vaux-le-Vicomte** er et fransk slott fra barokken som ligger i Maincy, 55 km sørøst for Paris. Det ble bygd i perioden 1658 til 1661 for Nicolas Fouquet, som var embedsmann og ansvarlig for Ludvig XIVs finanser.

Vaux-le-Vicomte var på mange måter det mest innflytelsesrike byggverket i Europa på midten av 1600-tallet, og anses å være det flotteste, etter Château de Maisons. Dette anlegget var det første større samarbeidet mellom landskapsarkitekten André Le Nôtre, arkitekten Louis Le Vau og maleren og dekoratøren Charles Le Brun. 

Hageanlegget som Le Nôtre satte opp var den dominerende delen av slottskomplekset. Slottet er plassert på en opphøyd plattform, midt i skogen, og markerer et skille mellom ulike områder, som også er behandlet på ulik måte. I motsetning til Versailles har dette området god tilgang til naturlig vann, med to små elver som møtes i parkanlegget. 
## Eksterne lenker
*
Gresk ild

**Gresk ild** (**bysantinsk ild**, **løpeild** eller **flytende ild**, gresk:  Υγρό Πυρ, *hygró pyr*) var et brennende kjemisk krigsvåpen som ble benyttet av Østromerriket (Det bysantinske riket) fra 600-tallet. 

## Bruk
Det var effektivt både på landjorden og til sjøs, men den ble i størst grad benyttet til sjøs. Det ble hevdet at nøkkelen til våpenets effektivitet lå i at ilden kunne brenne under alle forhold, til og med under vann ble det sagt. Østromerske fiender kjente ilden som en våt, mørk og klebrig ild, ettersom den hang fast ved det den rammet, og var umulig å slukke. 

Fiendtlige skip fryktet å komme for nær innpå den bysantinske flåten, for når skipene var i skuddhold, gav den greske ilden bysantinerne en enorm fordel. Kjennskapen rundt dette våpenet gikk tapt 1300-tallet. Våpenet skal ha blitt oppfunnet omkring 673 under keiser Konstantin IV, av en syrisk flyktning ved navn Kallinikos fra Heliopolis (dagens Libanon).

## Fremstilling
Oppskriften på gresk brann var en tett bevoktet statshemmelighet, men historikere spekulerer i at den kan ha blitt laget ved å kombinere furuharpiks, nafta, brent kalk, kalsiumoksid, svovel eller salpeter. Bysantinske sjømenn kastet granater lastet med gresk ild på fiendtlige skip eller sprayet det fra rør. Dens evne til å brenne på vann gjorde det til et effektivt og destruktivt brannvåpen på skip, og rivaliserende makter forsøkte uten hell å kopiere materialet.

## Navn
Bruken av begrepet «gresk ild» har vært generelt benyttet i de fleste andre språk siden korstogene, men originale bysantinske kilder kalte stoffet med en rekke navn, for eksempel «sjøild» (middelaldergresk: πῦρ παριστον, *pŷr thalássion*), «romersk ild» (πῦρ ῥωμαϊκον, *pŷr rhōmaïkón*), «krigsild» (πολεμικὸν πῦρ, *polemikòn pŷr)*, «flytende ild» (πῦρ κολλητικον, *pŷr kollētikón*), eller «produsert ild» (πῦρ skeuastón, *pŷr skeuastón*).

## Se også
* Flammekaster.

## Referanser


## Litteratur
* Forbes, R.J. (1959): «Naphtha Goes To War», *More Studies in Early Petroleum History 1860–1880*, Leiden: E.J. Brill, s. 70–90.
* Theophanes; Turtledove, Harry (overs.) (1982): ''The chronicle of Theophanes: an English translation of anni mundi 6095–6305 (A.D. 602–813)'', University of Pennsylvania Press, ISBN 978-0812211283.
* Pryor, John H. (2003): «Byzantium and the Sea: Byzantine Fleets and the History of the Empire in the Age of the Macedonian Emperors, c. 900–1025 CE», Hattendorf, John B.; Unger, Richard W., red.: *War at Sea in the Middle Ages and the Renaissance*, Boydell Press, ISBN 0851159036; s. 83–104.

## Eksterne lenker
* 
* «Greek Fire», *World History Encyclopedia*
* «The Mysterious Greek Fire Weapon of the Byzantine Empire», *GreekReporter.com*